Luksuslys kommer på biler for hvermansen
Peugeot 308 blir trolig først ut i kompaktklassen med LED rundt hele bilen som standard når de i november lanserer sin nye 308-modell, ifølge Automotive News Europe. Fordelen med LED er blant annet at den bruker svært lite strøm, og dermed kan redusere forbruket på bilen. Lyset skal også bedre. Det er Audi som trolig er kommet lengst med LED. De lanserte både R8 og ny A8 med LED foran og bak. Men LED er tilgjengelig blant annet på Audi A6, for oppunder 30.000 kroner.Informasjonssjef Stian Gihle i Peugeot sier de ikke har priser på den nye Peugeot-modellen ennå, og har ikke informasjon om LED vil øke prisen på bilen. Han opplyser at det er det øverste utstyrsnivået som får fullt LED-lys som standard. Hel-LED vil ikke komme som ekstrautstyr på de billige variantene, men Peugeot opplyser at lyset kommer på flere modeller utover. LED vil spre seg raskt til normale bilmodeller, spår bilanalytikere. Ifølge Automotive News tilbyr Seat LED som ekstrautstyr på Leon. Også Ford planlegger fult LED-lys på nye Mondeo. volkswagen er også i anmarsj med hel-LED, tror eksperter. Slik det ser ut nå er det Polo når den kommer med facelift som blir først ut der LED erstatter Xenon. Mercedes' niende generasjon S-Klasse som introduseres i markedet nå, skal være den første bilen i moderne uten en eneste pære som ikke er LED.
Peugeot kommer med fullt LED-lys på sin nye 308-modell. LED foran og bak var tidligere forbeholdt biler i millionklassen.